નવી દિલ્હી : રાજકીય સંકટનો સામનો કરી રહેલા અરુણાચલ પ્રદેશમાં રાષ્ટ્રપતિ શાસન લાગૂ કરવાની કેન્દ્રીય કેબિનેટની ભલામણોને કોંગ્રેસે આજે સુપ્રીમ કોર્ટમાં પડકારી હતી. દરમ્યાન કેબિનેટની ભલામણ પર આજે રાષ્ટ્રપતિ પ્રણવ મુખરજીએ મંજૂરીની મહોર લગાવી દેતાં અરુણાચલમાં રાષ્ટ્રપતિ શાસન અમલી બન્યું હતું. કોંગ્રેસના નેતા અને વરિષ્ઠ ધારાશાસ્ત્રી વિવેક તન્ખાએ જણાવ્યું હતું કે તેમણે સુપ્રીમ કોર્ટના રજિસ્ટ્રી વિભાગમાં અરજી દાખલ કરી દીધી છે અને તેના પર તાત્કાલિક સુનાવણી માટે રજૂઆત કરી છે.